Diari Oficial de la Generalitat Valenciana


Sumari del DOGV 6041, del 23-06-2009 (2009/7212)

ACORD de 25 de maig de 2009, de la Comissió Territorial d'Urbanisme de Castelló, relatiu a la modificació puntual número 4 del Pla general de Montán.
-----------------------------------------------------------------------------------------------------------------------------------------------------

### Dades del document

Número de DOGV
:   6041

Data del DOGV
:   23-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7212


Data del document
:   25-05-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Montán
    * pla d'urbanisme

ACORD de 25 de maig de 2009, de la Comissió Territorial d'Urbanisme de Castelló, relatiu a la modificació puntual número 4 del Pla general de Montán. [2009/7212]  
Vist l'expedient relatiu a la modificació puntual núm. 4 del Pla general de Montán i de conformitat amb els següents,  
Antecedents  
Primer. L'ajuntament Ple, en sessió celebrada el 23 de febrer de 2009, va adoptar l'acord d'aprovar inicialment la modificació núm. 4 del Pla general de Montán, com també sotmetre'l a exposició pública mitjançant edictes inserits en el periòdic El Mundo de Castelló de data 26 de febrer de 2009; en el BOP núm. 31 de 12 de març de 2009, i en el DOCV núm. 5970 de data 9 de març de 2009. Durant l'esmentat període no s'hi presenta cap al·legació. Amb posterioritat i en data 11 d'abril va ser aprovat provisionalment i es va remetre a aquest Servei la documentació completa en data 17 d'abril de 2009.  
Segon. La documentació aportada consisteix en memòria informativa i justificativa, plànols d'informació i plànols d'ordenació.  
Tercer. Aquesta modificació núm. 4 del Pla general de Montán té com a objecte la incorporació com a parcel·la edificable d'una porció de 22 m² destinada a pati, en continuïtat amb les alineacions dels carrers Alta i el paral·lel posterior del sòl urbà de Montán, sense que es produïsca cap canvi en la classificació del sòl.  
Per tant, només es pretén el canvi de qualificació d'urbà residencial definit com a pati sense cap edificabilitat, a parcel·la edificable, mitjançant la simple continuïtat de l'alineació d'illa definida pels vials que envolten la parcel·la, i com a acabament final de l'illa d'edificació residencial que es defineix en la vora sud-oest del nucli urbà de la població.  
Fonaments de dret  
Primer. La tramitació ha sigut correcta en compliment del que assenyala l'article 83 de la Llei 16/2005, de 30 de desembre, de la Generalitat Valenciana, urbanística valenciana, d'ara endavant LUV, en relació amb el 87 i 36.3 de l'esmentada llei.  
Segon. La documentació està completa en compliment del que disposa l'article 94.1 de la LUV i 138 al 154 del Decret 67/2006, de 19 de maig, del Consell, pel qual s'aprova el reglament d'ordenació i gestió territorial i urbanística, d'ara endavant ROGTU.  
Tercer. Aquesta modificació ha sigut tramitada després de l'entrada en vigor de la LUV i del ROGTU, per la qual cosa li és de plena aplicació el que estableixen aquestes disposicions legals.  
Quart. El canvi de qualificació proposat comporta un lleuger increment de l'edificabilitat prevista en l'àmbit, en concret en l'ocupació per a l'edificació en alçària de 22 m² de sòl que el planejament vigent destinava a sòl urbà lliure d'edificació dins de parcel·la privada. La qualificació urbanística de la porció de parcel·la sobre la qual es pretén propiciar els canvis, inclosa en la zona d'ordenació de sòl residencial intensiu i edificació per alineació a vial, comporta que sobre la porció de parcel·la es puga edificar en alçària fins a un màxim de 77 m²sostre, i, d'altra banda, en pertànyer tant la porció de pati, com la porció de 32 m² ocupada ja per edificació des de principis del segle passat, a una mateixa parcel·la cadastral de 54 m² de superfície total de parcel·la, es pot afirmar que els canvis no comportaran augment del nombre d'habitatges previst, i únicament pretenen fer viable l'edificació d'un únic habitatge sobre la total superfície cadastral, de manera que es possibilite la construcció d'una edificació destinada a habitatge amb un programa mes folgat, i que complisca la normativa d'habitabilitat i disseny d'habitatges actualment en vigor.  
El canvi proposat s'ajusta al que estableixen els articles 63 de la LUV relatiu als límits a la potestat de planejament a través del planejament general i 94 de la LUV relatiu a les determinacions de necessària observança en la modificació de plans urbanístics i els articles concordants del ROGTU que són el 141 i 212.  
Cinqué. La Comissió Territorial d'Urbanisme, a proposta del director general d'Urbanisme, és l'òrgan competent per a resoldre l'aprovació definitiva d'instruments de planejament urbanístic de municipis de menys de 50.000 habitants, de conformitat amb el que disposa el 10.a) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
En virtut de tot el que antecedeix, la Comissió Territorial d'Urbanisme de Castelló acorda:  
Aprovar definitivament la modificació puntual núm. 4 del Pla general del municipi de Montán.  
Contra l'instrument de planejament aprovat podrà interposar-se recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga exercir qualsevol altre recurs o acció que considere oportú.  
Castelló de la Plana, 25 de maig de 2009.- El secretari de la Comissió Territorial d'Urbanisme: Fernando Renau Faubell.